Kohli
కోహ్లీ భారీ ఇన్నింగ్స్‌ బాకీ ఉన్నాడు: గిల్‌ క్రిస్ట్‌
మెల్‌బోర్న్‌: టీమిండియా కెప్టెన్‌ కోహ్లీ గొప్ప నాయకుడని ఆస్ట్రేలియా క్రికెట్‌ జట్టు మాజీ ఓపెనర్‌ ఆడమ్‌ గిల్‌క్రిస్ట్‌ పేర్కొన్నాడు.రెండు జట్లూ 2008 నాటి మంకీ గేట్‌లా మారకముందే చీట్‌గేట్‌ వివాదానికి ముగింపు పలకాలని సూచించాడు.ధర్మశాలలో జరిగే నాలుగవ టెస్టులో కోహ్లీ భారీ ఇన్నింగ్స్‌ బాకీ ఉన్నాడన్నారు.కోహ్లీ గొప్పనాయకుడని,తమ జట్టునూ దేశాన్ని తనతో పాటు నడిపిస్తాడని,ధర్మశాలలో అతడు పరుగుల బాకీ తీరుస్తాడని భయంగా ఉందన్నాడు. డిఆర్‌ఎస్‌ సమీక్షా వివాదం 2008 నాటి ఘటనలా మారకముందే సద్దుమణగడం సంతోషకరమన్నాడు. టీమిండియా,ఆస్ట్రేలియా క్రికెట్‌ సమరంలో వివాదాలు అంతర్గత భాగమని వివరించాడు.అయితే చివరికి ప్రత్యర్థులిద్దరూ గౌరవించుకుంటారన్నాడు.రెండు జట్లు మంచి పోటీదారులని గిల్లీ కితాబిచ్చాడు.క్వింటిస్‌ను ప్రారంభిస్తూ ఆయన ఈ వ్యాఖ్యలు చేశారు.రెండు జట్లు కూడా తమ ప్రత్యర్థుల గురించి భయపడు తుంటాయని, దీంతో ఆట ముగిసిన తరువాత ప్రతిరోజు ఇరు జట్లపై గౌరవం ఉంటుందన్నారు.రెండు జట్లు కూడా మంచి పోటీదారులన్నాడు.ఆస్ట్రేలియా ఆట తీరును చూసి అందరిలాగే తాను ఆశ్చర్యపడ్డానని గిల్‌క్రిస్ట్‌ పేర్కొ న్నాడు. భారత్‌ ఆస్ట్రేలియా ఆట తీరుపై ఆశ్చర్యపడ్డారని అందరూ చాలాఅంచనా వేశారని, అయితే వాళ్లు గర్వపడేలా ఆడారని, వారు తమ సత్తా చాటారని గిల్‌క్రిస్ట్‌ వివరించాడు.